|  |
| --- |
|  grb-rh  |
|  |
|

|  |  |
| --- | --- |
| grb | **REPUBLIKA HRVATSKA****ZAGREBAČKA ŽUPANIJA**Upravni odjel za promet i komunalnu infrastrukturu |

 |

**U P U T E Z A P R I J A V I T E LJ E**

**na Javni poziv za prijavu Programa/Projekata za financiranje/sufinanciranje izgradnje i održavanja objekata i uređaja komunalne infrastrukture u jedinicama lokalne samouprave na području Zagrebačke županije** **u 2024. godini**

**I. CILJEVI PROVOĐENJA PRIJAVLJENIH PROGRAMA/PROJEKATA**

Opći cilj financiranja/sufinanciranja Programa/Projekata izgradnje i održavanja objekata i uređaja komunalne infrastrukture u jedinicama lokalne samouprave na području Zagrebačke županije putem sredstava kapitalne pomoći osiguranih u Proračunu Zagrebačke županije za 2023. godinu je poticanje dugoročno održivog i teritorijalno uravnoteženog razvoja na cijelom području Zagrebačke županije, sukladno odredbama Programa poticanja razvoja komunalne infrastrukture u jedinicama lokalne samouprave na području Zagrebačke županije u 2024. godini („Glasnik Zagrebačke županije“ broj 53/23), posebno u dijelu koji se odnosi na:

* povećanje kvalitete vodne infrastrukture, povećanje kvalitete života, razvoj sustava vodoopskrbe i zbrinjavanja otpadnih voda te veći postotak priključenih kućanstava i pravnih subjekata na sustave vodoopskrbe i sustave zbrinjavanja otpadnih voda,
* povećanje kvalitete prometne infrastrukture i međusobne prometne povezanosti svih mikroregija županije pa i šire, uz osiguranje brže protočnosti prometa i veće sigurnosti sudionika u prometu,
* uspostavu cjelovitog sustava gospodarenja otpadom nabavom i postavljanjem opreme za odvojeno prikupljanje otpada u smislu povećanja udjela primarne selekcije otpada, sanacijom nelegalnih „divljih“ odlagališta otpada te sanacijom i zatvaranjem postojećih deponija komunalnog otpada.

**II. PRIJAVITELJI**

* jedinice lokalne samouprave

 **III. PRIHVATLJIVE AKTIVNOSTI I TROŠKOVI**

* prihvatljive aktivnosti navedene su u točci IV. Programa poticanja razvoja komunalne infrastrukture u jedinicama lokalne samouprave na području Zagrebačke županije u 2024. godini („Glasnik Zagrebačke županije“ broj 53/23)
* prihvatljivi su svi troškovi za radove, opremu i usluge sukladno stavkama iz financijskog plana i troškovnika Programa/Projekta

**IV. VISINA IZNOSA FINANCIRANJA/SUFINANCIRANJA**

Maksimalni iznos financiranja/sufinanciranja kojim Zagrebačka županija može sudjelovati po pojedinačnom Programu/Projektu je 130.000,00 EUR.

 Programe/Projekte jedinica lokalne samouprave I., II., III. I IV. stupnja razvijenosti Zagrebačka županija može financirati do 100% iznosa vrijednosti Programa/Projekta, Programe/Projekte jedinica lokalne samouprave V. i VI. stupnja razvijenosti do 80% iznosa vrijednosti Programa/Projekta, a Programe/Projekte jedinica lokalne samouprave VII. i VIII. stupnja razvijenosti do 60% iznosa vrijednosti Programa/Projekta.

Projekti jedinica lokalne samouprave koji će moći biti predmetom financiranja/sufinanciranja od strane Zagrebačke županije, a odnose se na mjeru razvoja prometne infrastrukture i unapređenje prometne povezanosti te na mjeru razvoja cjelovitog sustava gospodarenja otpadom moraju biti obuhvaćeni Programom gradnje objekata i uređaja komunalne infrastrukture donesenim od strane predstavničkog tijela jedinice lokalne samouprave.

Projekti jedinica lokalne samouprave koji će moći biti predmetom financiranja/sufinanciranja od strane Zagrebačke županije, a odnose se na mjeru razvoja sustava vodoopskrbe te na mjeru razvoja sustava zbrinjavanja (odvodnje i obrade) otpadnih voda moraju biti obuhvaćeni Planom gradnje komunalnih vodnih građevina donesenom na skupštini javnog isporučitelja vodne usluge na području jedinice lokalne samouprave.

**V. TRAJANJE I LOKACIJA PROGRAMA/PROJEKTA**

* Financiranje/sufinanciranje od strane Županije moguće je za jednogodišnje i višegodišnje Programe/Projekte, ali za aktivnosti i dio troškova investicije koji će se realizirati u tekućoj godini.
* Ukoliko je prijavljeni Program/Projekt dio višegodišnjeg Programa/Projekta i funkcionalne cjeline, prijavitelj je isto dužan navesti i obrazložiti Obrascu za prijavu i po potrebi u dodatnoj dokumentaciji. Aktivnosti i troškovi prijavljeni za financiranje u tekućoj godini moraju biti utvrđeni i planirani kao faza/etapa.
* Lokacija na kojoj se provodi Program/Projekt mora biti na području Zagrebačke županije, a može biti na području jednog ili više gradova, općina ili mjesta (naselja) u Županiji.

**VI. OBVEZA POSTUPANJA SUKLADNO UPUTAMA I TEKSTU JAVNOG POZIVA**

Prijavitelji su u obvezi prijedlog Programa/Projekta izraditi sukladno ovim uputama i tekstu javnog poziva. Prijavitelji su obvezni ispuniti prijavu prijedloga Programa/Projekta na Obrascu za prijavu Programa/Projekata za financiranje/sufinanciranje izgradnje i održavanja objekata i uređaja komunalne infrastrukture u 2024. godini. Uz prijavu u obvezi su dostaviti svu potrebnu dokumentaciju. Obrazac za prijavu dostupan je na službenoj mrežnoj (web) stranici Županije. Prijava izrađena suprotno tekstu javnog poziva i ovim Uputama smatrat će se neprihvatljivom prijavom i kao takva će se odbiti.

**VII. PREGLED I OCJENA PRIJEDLOGA PROGRAMA/PROJEKTA**

Pregled i ocjenu pristiglih prijava Programa/Projekata na javni poziv, te prijedlog Odluke o odabiru Programa/Projekta i dodjeli sredstava kapitalne pomoći za financiranje/sufinanciranje izgradnje i održavanja objekata i uređaja komunalne infrastrukture jedinici/ama lokalne samouprave na području Zagrebačke županije, provesti će Upravni odjel za promet i komunalnu infrastrukturu Zagrebačke županije.

Župan donosi Odluku o odabiru Programa/Projekta i dodjeli sredstava kapitalne pomoći za financiranje/sufinanciranje izgradnje i održavanja objekata i uređaja komunalne infrastrukture jedinici/ama lokalne samouprave na području Zagrebačke županije.

KLASA: 363-01/24-03/1

URBROJ: 238-11-24-4

Zagreb, 15. travnja 2024.